चर का सोमनाथ मंदिर

यह स्थान उत्तर प्रदेश के चित्रकूट धाम कर्वी जनपद  से 12 किलोमीटर पूर्व कर्वी-मानिकपुर रोड के मध्यवर्ती ग्राम–चर में बना एक ऐतिहासिक और प्राचीन शिव मंदिर है।  गाँव के बाहर एक ऊची पहाड़ी पर पत्थरो से निर्मित सोमनाथ मन्दिर के भग्नावशेष इधर-उधर बिखरे पड़े हैं। मुख्य मन्दिर मे प्राचीन शिवलिंग स्थापित है।

इतिहास 
ऐसा माना जाता है कि इस मन्दिर का निर्माण 14 वी सदी के अन्त मे तत्कालीन वघेल राजा कीर्ति सिह ने सौराष्ट्र प्रदेश के मूल सोमनाथ मंदिर की स्मृति मे कराया था। परन्तु सन 1885 मे प्रकाशित मेजर जनरल अलेक्जेण्डर कनिघम की रिपोर्ट के अनुसार  वघेल शासको की सूची तथा अन्य इतिहासकारो ने नाम की जो सूचियां उपलब्ध करायी उनके आधार पर सिद्धराय जयसिह से प्रारम्भ करते हुये सन् 1880 मे विकटेसरमण तक कुल 33 वघेल शासको है परन्तु इसमे कीर्ति सिह नामक किसी शासक का नामोउल्लेख नही है। अतः यह तर्क की इसे बघेल शाशकों ने बनवाया तर्कहीन है।

मान्यता है की महमूद गज़नवी नें जब गुजरात के सोमनाथ मंदिर पर आक्रमण किया तब इस ज्योतिर्लिंग की सुरक्षा के लिए उसे यहाँ चर में स्थापित किया गया है।

मंदिर की स्थापत्यकला और शिल्पकारी को देखते हुए इसे खजुराहो और कालिंजर की तरह ही चंदेल कालीन शासको द्वारा नवाया हुआ मन जा सकता है।

पौराणिक महत्त्व 
किवदंतियों की माने तो इस मंदिर में स्थित शिवलिंग भगवन श्रीराम के द्वारा स्थापित है। माना जाता है की भगवन राम वनवास से समय सर्वप्रथम इसी पर्वत पर अपना निवास स्थापित किया तत्पश्चात महर्षि वाल्मीकि के सुझाव पर वे कामदगिरी पर्वत के लिए प्रस्थान कर गये।

विवरण 
मंदिर तक पहुचने के लिए तीन रास्ते हैं– पश्चिम और उत्तर दिशा में सीढियां तथा पूर्व दिशा से ढालदार रास्ता सीधा ऊपर मंदिर तक पहुचता है।

मंदिर में प्रवेश करते ही सम्मुख शेषनाग की शैय्या में लेटे हुए विष्णु भगवान की लगभग 7 फीट लम्बी प्रतिमा स्थापित है। प्रतिमा में भगवान विष्णु के चरणों के पास माता लक्ष्मी भी हैं। परन्तु इस प्रतिमा का भी अन्य प्रतिमाओं की तरह बड़ा बुरा हाल किया गया है। प्रतिमा का अधिकाँश भाग मुश्लिम अक्रमणकारियों द्वारा क्षतिग्रस्त किया जा चुका है। मंदिर में ऐसी अनेकों देवताओं, गन्धर्व व नर्तकियों की खण्डित प्रतिमाएं देखने को मिल जाएँगी जिनकी शिल्पकारी खंडित होते हुए भी आपका मन मोह लेती हैं। इस मंदिर में अनेकों स्थान पर पत्थरों पर प्राचीन लिपि में लिखावट दर्ज है। जिनक अर्थ निकलने का प्रयास तमाम पुरातत्व विज्ञानी करते रहे हैं। आम जनमानस को इनका अर्थ समझ पान संभव नहीं हैं।

यदि यह मंदिर आज अपनी मूल अवस्था में होता तो निश्चित ही खजुराहो के मंदिरों की तरह इसकी भी अपनी अलग पहचान होती। आज हाल यह है की हजारों की संख्या में यहाँ मूर्तियाँ खंडित हैं और उन्हें देखकर ह्रदय द्रवित हो उठता है।

References 

चित्रकूट का भव्य प्राचीन भगवान सोमनाथ मंदिर क्यों है इतना प्रसिद्दhttps://www.bundelkhandnews.com/Why-is-the-grand-ancient-Lord-Somnath-temple-of-Chitrakoot-so-famous